Diari Oficial de la Generalitat Valenciana


Sumari del DOGV 6708, del 07-02-2012 (2012/844)

Notificació de la sentència dictada en el procediment de guarda i custòdia número 861/2010.
-------------------------------------------------------------------------------------------

### Dades del document

Número de DOGV
:   6708

Data del DOGV
:   07-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/844


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de guarda i custòdia número 861/2010. [2012/844]  
Família, guarda, custòdia aliments fills menors no matrimoni no consensuats 000861/2010  
De: Nataliya Koval.  
Procurador: Esteban Giner Moltó.  
Contra: Juan Carlos Szumik.  
Procurador/a: -.  
En aquest procediment sobre família, guarda, custòdia i aliments al fill menor, seguit a instàncies de Nataliya Koval contra Juan Carlos Szumik, s'ha dictat la sentència que literalment diu:  
  
«Sentència número 309/2011  
Dénia, 23 de desembre de 2011  
Javier Alba Marín, jutge del Jutjat de Primera Instància número 3 de Dénia, he vist aquestes actuacions de guarda, custòdia, ús de l'habitatge familiar, règim de visites i pensió d'aliments de menor, número 861/2010, seguits en aquest Jutjat en virtut de la demanda del procurador Esteban Giner Moltó, en nom i representació de Nataliya Koval, assistida de la lletrada Carolina Vives Bolufer, contra Juan Carlos Szumik, i en el que ha sigut part el Ministeri Fiscal.  
  
Antecedents de fet  
Primer. El procurador Esteban Giner Moltó, en nom i representació de Nataliya Koval, va formular demanda contra Juan Carlos Szumik relativa a l'adopció de guarda, custòdia, règim de visites i fixació de pensió d'aliments, respecte del menor A. C. S. K., per mitjà d'un escrit amb data registre 22 de juny de 2010, que va ser admesa a tràmit pel Decret de data 7 de setembre de 2010.  
L'escrit de demanda indicat es va traslladar al progenitor demandat, qui no la va contestar oportunament, per la qual cosa va ser declarat en situació de rebel·lia processal mitjançant la providència de 30 de setembre de 2011, i es va assenyalar data per a la celebració de la vista el dia 21 de desembre de 2011.  
Segon. En l'acte de la vista, va comparéixer la part actora, qui va ratificar el seu escrit de demanda, cosa que no va fer la demandada. Obert el tràmit de proposició de prova, l'actora va demanar la reproducció de la documental i el Ministeri Fiscal, per la seua banda, va sol·licitar tindre per reproduïda la documental i l'interrogatori de les parts.  
Admesa íntegrament i practicada la prova proposta, després del tràmit de conclusions, es van declarar les actuacions concluses per a sentència.  
  
Fonaments de dret  
Primer. La Llei d'Enjudiciament Civil estableix una regulació paral·lela per a la sol·licitud de mesures sobre la pàtria potestat, guarda i custòdia, el règim de visites i aliments respecte dels fills de convivents de fet, que posen terme a la seua vida en comú, a la prevista per a les mesures que hagen d'adoptar-se en els processos de nul·litat, separació o divorci. Partint del pressupost anterior, i pel que fa referència als fills, és el principi del favor filii el que ha d'actuar com a criteri inspirador per a l'adopció de qualsevol mesura que puga afectar els menors, i que és consagrat amb caràcter general en la Declaració dels Drets del Xiquet, de 20 de novembre de 1959, i en el nostre ordenament jurídic pels articles 39 de la Constitució i 2 i 11.2 de la Llei Orgànica 1/1996, de Protecció Jurídica del Menor, amb projecció específica en els articles 92 i 159 del Codi Civil, i que podem precisar en la intenció judicial d'afavorir aquelles mesures que més beneficien els fills o els produïsquen el menor dany possible.  
  
En el cas que ens ocupa, en primer terme, resulta procedent resoldre sobre la guarda i custòdia del fill menor dels convivents, d'acord amb l'article 92 del Codi Civil i, en aquest sentit, atribuir a la mare la referida guarda i custòdia per estimar que és el més beneficiós per al xiquet; d'una part, perquè, com va referir la progenitora demandant i no va ser negat d'advers, el menor ha estat i continua a càrrec d'aquesta sense que hi haja raons que evidencien la necessitat de canviar aquesta situació, i perquè, en definitiva, no pot esquivar-se que el silenci del progenitor demandat, col·locant-se en situació de rebel·lia processal i no oposant-se a la pretensió efectuada per la mare, aconsellen atorgar la guarda i custòdia a l'actora atesa l'absència de qualsevol tipus d'arguments expressats en contra de tal decisió; sense perjuí que ambdós progenitors compartisquen la titularitat de la pàtria potestat, amb el contingut que disposa l'article 154 del Codi Civil.  
  
D'altra part, tenint en consideració que s'atribueix a la demandant la guarda i custòdia del menor, es considera que el més apropiat per a protegir l'interés familiar més necessitat de protecció és atribuir l'ús del domicili familiar, siti al carrer Pérez Sala, número 4, planta cinquena, porta 12, de Pego, a la demandant perquè hi residisca juntament amb el fill en comú.  
Segon. Així mateix, es reconeix a favor del pare, Juan Carlos Szumik, i en interés del menor, de conformitat amb l'article 94 del Codi Civil, el dret a visitar el seu fill i tindre'l en la seua companyia, la qual s'exercirà en la forma següent: en caps de setmana alterns, des de les 12.00 hores del matí del dissabte fins a les 08.00 hores de la vesprada del diumenge.  
Es considera procedent establir aquest règim de visites, de conformitat amb allò que la part demandant i el Ministeri Fiscal han demanat per raó de l'edat del xiquet menor, set anys, perquè va nàixer el 18 de març de 2004, i amb la finalitat de no debilitar els llaços paternofilials.  
  
Tercer. En relació amb la contribució que, en concepte d'aliments per al fill en comú, ha d'abonar Juan Carlos Szumik a la progenitora demandant, atés que aquesta ostenta la seua guarda i custòdia, i de conformitat amb el que preveuen els articles 93 i 142 i següents del Codi Civil, procedeix condemnar el demandat a que, en el concepte indicat, satisfaça la suma de 180 euros mensuals, pagadors i revisables en la forma que es determinarà en la dispositòria.  
La quantitat indicada, sol·licitada per la part demandant i el Ministeri Fiscal, es considera adequada atés que es desconeixen quins són els ingressos econòmics del demandat, i no se'n té cap mitjà acreditatiu; i considerant que, d'acord amb la jurisprudència, constitueix el mínim exigible per a poder subvindre a les necessitats vitals dels fills.  
  
Quant les despeses extraordinàries que tinguen el seu origen en el fill comú, i que per la seua naturalesa queden fora de la pensió alimentària determinada amb anterioritat, hauran de ser sufragats per ambdós progenitors al 50%, i la proporció esmentada s'estimarà ajustada a les circumstàncies concurrents.  
Quart. No pertoca a efectuar condemna expressa en costes, tenint en compte la naturalesa pública dels interessos en litigi i de l'absència de mala fe en qualsevol dels litigants.  
Vistos els textos legals que se citen i la resta de preceptes d'aplicació general al cas.  
  
Dispositòria  
Estime íntegrament la demanda interposada pel procurador Esteban Giner Moltó, en nom i representació de Nataliya Koval, contra Juan Carlos Szumik de mesures definitives sobre la pàtria potestat, la guarda i custòdia, el domicili familiar, el règim de visites i els aliments, en relació amb el menor Alejandro Carlos Szumik Koval i procedeix assenyalar el que segueix de conformitat amb els fonaments de dret d'aquesta resolució:  
1. Atribuir a la mare, Nataliya Koval, la guarda i custòdia del fill en comú, Alejandro Carlos Szumik Koval, que queda confiat la seua atenció; els dos progenitors compartiran la titularitat de la pàtria potestat sobre aquest.  
2. Atribuir a la demandant l'ús de l'habitatge familiar, per a si i el seu fill, sítia al carrer Pérez Sala, número 4, planta cinquena, porta 12, de Pego.  
3. Reconéixer a favor del pare, Juan Carlos Szumik, el dret a visitar el seu fill i tindre'l en la seua companyia, el qual s'exercirà en la manera següent: en caps de setmana alterns, des de les 12.00 hores del matí del dissabte fins a les 08.00 hores de la vesprada del diumenge.  
4. Condemnar Juan Carlos Szumik a pagar, en concepte d'aliments per al fill comú, la quantitat de 180 euros mensuals, pagadors dins dels cinc primers dies de cada mes per mensualitats anticipades, en el compte corrent o d'estalvi que designe la mare. La referida suma s'actualitzarà, amb efectes d'un de gener de cada any mitjançant l'aplicació del percentatge de l'increment de l'índex de preus al consum publicat per l'Institut Nacional d'Estadística o organisme oficial competent.  
  
Les despeses extraordinàries que hagen de realitzar-se en interés del menor seran satisfets per meitat entre els progenitors; tindran aquesta consideració tots aquells sanitaris, educatius o d'oci imprescindibles o convenients per al xiquet, i s'assenyala, a aquests efectes, com a extraordinaris les despeses mèdiques o quirúrgiques sense cobertura per la Seguretat Social, o per segurs o mútues privats que els pares pogueren subscriure, i les despeses per inici del curs escolar, campaments d'estiu o activitats semblants.  
No procedeix realitzar especial pronunciament quant a les costes causades en aquesta instància.  
Ferma que siga aquesta resolució, comuniqueu-la d'ofici a l'encarregat del Registre Civil on consta inscrit el naixement del menor perquè es faça l'oportuna anotació marginal en l'assentament corresponent.  
  
Així mitjançant aquesta, la meua sentència, de la qual es portarà testimoni literal a les interlocutòries i es notificarà a les parts en la forma ordinària, fent-los la prevenció que no és ferma, atés que en contra seua es pot presentar un recurs d'apel·lació que s'interposarà davant d'aquest Jutjat per a davant de l'Audiència Provincial d'Alacant, en el terme de 20 dies, definitivament jutjant en primera instància, la pronuncie, mane i firme».  
Publicació. En la mateixa data la sentència anterior va ser llegida i publicada pel jutge que la subscriu mentre celebrava audiència pública. En done fe.  
I atés que el demandat indicat, Juan Carlos Szumik, es troba en parador desconegut, s'expedeix aquest edicte perquè li servisca de notificació en forma.  
  
Dénia, 23 de desembre de 2011.- La secretària judicial: Esther Ferrer Cejalvo.